Koshuis-dood sal ondersoek wordRhodes-Universiteit Rhodes-Universiteit het Saterdag bevestig hy sal ondersoek instel nadat die liggaam van ŉ student en ŉ man die oggend in ŉ koshuiskamer by die universiteit opgespoor is. Die liggame van die man en Amanda Tweyi (21), ŉ tweedejaar B.Sc.-student aan die universiteit, is Saterdagoggend in ŉ kamer by Cullen Bowles-manskoshuis opgespoor. Tweyi is van Rosa Parks-koshuis. “Die man is nie ŉ Rhodes-student nie,” het die universiteit in ŉ verklaring gesê. “Sy teenwoordigheid op die kampus sal ondersoek word.” Die polisie in die Oos-Kaap het gesê die man het ŉ skietwond in sy kop gehad. Hy het vermoedelik homself geskiet. Geen sigbare beserings is op die vrou se liggaam teenwoordig nie. ŉ Nadoodse ondersoek sal gedoen word om die oorsaak van haar dood te bepaal, het lt. Luvuyo Mjekula, woordvoerder van die polisie, vroeër gesê. Tweyi en die man is glo al twee van King Williamstown. -SAPA Lees ook: Twee dood aangetref in koshuiskamer